Izvor: Davor Javorovic/PIXSELL

'Smeta me način na koji mediji dižu umjetno stranku Pametno... protiv sam takvog inženjeringa', kazala je za N1 u četvrtak Željka Markić iz U ime obitelji. Komentar te izjave zatražili smo u spomenutoj stranci.

"Stranka Pametno nije miljenik medija, već medijima nudi relevantan sadržaj: cjelovit i ozbiljan program za oporavak Hrvatske u svim segmentima, proračun u kojem smo prvi put u povijesti Hrvatske prikazali i kako se naš program odražava na državni proračun te niz detaljno razrađenih reformi i tema važnih za Hrvatsku.

Mediji su, kao i građani Hrvatske, u nama prepoznali jedinu ozbiljnu stranku, koja ne nudi populizme i prazna obećanja, već konkretna rješenja. Iza nas ne stoje nikakve banke ni sponzori, kako nam miljenici Željke Markić pokušavaju podmetati ovih dana, a dokaz za to će se jednako brzo vidjeti, u našim financijskim izvještajima Državnom izbornom povjerenstvu.

Što se tiče današnjeg istupa gđe Markić, nama on izgleda kao 'saniranje štete', koju je gđa Markić nehotice prouzročila svojim iskrenim istupom jučer i ukazivanjem na stvarnu istinu tko stoji iza projekta Most, što ona danas niječe. Ipak, ljudima je jasno i ne može ih se toliko zavaravati, a upravo ovakvi napadi samo dodatno jačaju podršku stranci Pametno i sigurni smo da će se to vidjeti i na dan izbora.", izjavio je za N1 Ivica Puljak, tajnik stranke Pametno.



Razgovor sa Željkom Markić donosimo na OVOM LINKU.